นายกรัฐมนตรี ลงพื้นที่รับฟังปัญหาและผลักดันศักยภาพของกลุ่มจังหวัดภาคเหนือตอนล่าง 1 ติดตามการแก้ปัญหาไฟป่าหมอกควัน
นายกรัฐมนตรี ลงพื้นที่รับฟังปัญหาและผลักดันศักยภาพของกลุ่มจังหวัดภาคเหนือตอนล่าง 1 ติดตามการแก้ปัญหาไฟป่าหมอกควันด้วยกลไกประชารัฐนำร่องในพื้นที่แม่แจ่มและการบริหารจัดการขยะอย่างเป็นระบบพลเอก ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) พร้อมคณะรัฐมนตรีบางส่วน เช่น พลเอก ฉัตรชัย สาริกัลยะ รองนายกรัฐมนตรี ,พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางจากอากาศยานทหาร 2 กองบิน 6 (บน.6) ดอนเมือง ด้วยเครื่องบินของกองทัพอากาศ ลงพื้นที่จังหวัดเชียงใหม่และลำปาง เพื่อติดตามรับฟังปัญหาของประชาชนในพื้นที่และการประชุมคณะรัฐมนตรีอย่างเป็นทางการนอกสถานที่ ณ จังหวัดลำปาง พิจารณาโครงการช่วยเหลือและผลักดันศักยภาพของจังหวัดและกลุ่มจังหวัดภาคเหนือตอนบน 1 คือ เชียงใหม่ ลำปาง ลำพูน และแม่ฮ่องสอน พร้อมพบประชาชนบริเวณโรงเรียนราชประชานุเคราะห์ 31 ตำบลช่างเคิ่ง อำเภอแม่แจ่ม จังหวัดเชียงใหม่ และเยี่ยมชมผลการดำเนินงานตามนโยบายรัฐบาลในการแก้ปัญหาหมอกควันและไฟป่าอย่างยั่งยืนและครบวงจรด้วยกลไกประชารัฐ การจัดการทรัพยากรธรรมชาติและสิ่งแวดล้อม การจัดการที่ดิน การลดการปลูกพืชเศรษฐกิจเชิงเดี่ยว การพัฒนาส่งเสริมอาชีพ การป้องกันรักษาป่า รวมทั้งเป็นสักขีพยานมอบหนังสือแสดงสิทธิโครงการป่าชุมชนให้ผู้แทนชุมชนและมอบสมุดประจำตัวผู้ที่ได้รับการจัดที่ดินทำกินให้ชุมชนตามนโยบายรัฐบาลในลักษณะแปลงรวมให้ประชาชน พร้อมชมนิทรรศการแม่แจ่มโมเดลและการจัดการขยะของโรงเรียนราชประชานุเคราะห์ 31 จากนั้นเดินทางไปยังโครงการธรรมชาติปลอดภัยบ้านแม่ปาน อำเภอแม่แจ่ม เพื่อชมโครงการธรรมชาติปลอดภัย ศูนย์การเรียนรู้ด้านการเกษตร ซึ่งใช้ระบบเกษตรผสมผสานตามศาสตร์พระราชาลดการปลูกพืชเศรษฐกิจเชิงเดี่ยวจากนั้นช่วงบ่าย นายกรัฐมนตรี เดินทางไปยังจังหวัดลำปาง บริเวณลานตลาดชุมชนบ้านหลุก อำเภอแม่ทะ จังหวัดลำปาง เพื่อพบปะประชาชนและเป็นสักขีพยานมอบหนังสืออนุญาตให้ทำประโยชน์หรือที่อยู่อาศัยในเขตป่าสงวนแห่งชาติและมอบหนังสือป่าชุมชนและหนังสือประจำตัวผู้ที่ได้รับการจัดที่ดินทำกินให้ชุมชน พร้อมจะเปิดศูนย์แสดงและจำหน่ายผลิตภัณฑ์ไม้แกะสลักก่อนพบผู้นำภาคเอกชนและผู้ประกอบการการผลิตเซรามิก